กรมปศุสัตว์ ร่วมกับสมาคมสัตวแพทย์ จัดงานวันสัตวแพทย์ไทย ประจำปี 2562 ทำหมันสุนัข แมว ฉีดวัคซีนโรคพิษสุนัขบ้า
กรมปศุสัตว์ ร่วมกับ สมาคมสัตวแพทย์ สมาคมแห่งประเทศไทยในพระบรมราชูปถัมภ์ และสัตวแพทยสภา จัดงานวันสัตวแพทย์ไทย ประจำปี 2562 ทำหมันสุนัข แมว ฉีดวัคซีนโรคพิษสุนัขบ้าและตรวจสุขภาพสัตว์ฟรี กว่า 30,000 ตัวทั่วประเทศนายสัตวแพทย์สมชวน รัตนมังคลานนท์ นายกสัตวแพทยสมาคมแห่งประเทศไทย ในพระบรมราชูปถัมภ์ เป็นประธานเปิดงาน “วันสัตวแพทย์ไทย ประจำปี 2562” พร้อมด้วย นายสรวิทย์ ธานีโต อธิบดีกรมปศุสัตว์ และนายประวัติ รัตนภุมมะ ประธานการจัดงาน จัดโดยกรมปศุสัตว์ ร่วมกับ สมาคมสัตวแพทย์ /สมาคมแห่งประเทศไทยในพระบรมราชูปถัมภ์ /สัตวแพทยสภา /และผู้ประกอบวิชาชีพสัตวแพทย์จิตอาสาในสถานพยาบาลสัตว์ของภาคเอกชนและภาครัฐทั่วประเทศรวม 201 แห่ง ภายใต้หัวข้อ “สัตวแพทย์ ความหลากหลายในหน้าที่กับการให้บริการสังคมไทย” ณ บริเวณกรมปศุสัตว์ กรุงเทพมหานคร โดยประธานการจัดงาน กล่าวว่า การจัดงานดังกล่าว จัดขึ้นเป็นประจำทุกปี เพื่อน้อมรำลึกถึงพระมหากรุณาธิคุณของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงพระกรุณาโปรดเกล้าโปรดกระหม่อมรับสมาคมสัตวแพทยสมาคมแห่งประเทศไทย ไว้เป็นสมาคมในพระบรมราชูปถัมภ์ ภายในงานมีรูปแบบการจัดงาน 3 รูปแบบ ประกอบด้วย การจัดงานในส่วนกลางโดยมีพิธีสงฆ์ การเสวนา วิชาชีพสัตวแพทย์กับการรับใช้สังคมไทย การจัดนิทรรศการ และการแสดงสินค้า// การจัดในส่วนภูมิภาค // และการร่วมกิจกรรมของจิตอาสา โดยการให้บริการตรวจสุขภาพสุนัขและแมว ผ่าตัด ทำหมัน ฉีดวัคซีนฟรี อีกทั้ง ภาพรวมปีนี้ ประชาชนให้การตอบรับเป็นอย่างดีมากกว่าปีที่แล้ว// เสียง //ด้านประชาชนที่มาร่วมงาน เปิดเผยว่า รู้สึกดีใจและขอบคุณรัฐบาล ในวันนี้ ได้พาสุนัขและแมวมาร่วมฉีดวัคซีนป้องกันโรค และทำหมันฟรี ทำให้ประหยัดงบประมาณในครอบครัวได้// เสียง //ทั้งนี้ ภายในงานมีการผ่าตัด ทำหมัน สุนัขและแมวรวม 150 ตัว และในส่วนภูมิภาคทั่วประเทศตั้งเป้าหมายให้บริการทำหมันสุนัขและแมวรวมกว่า 5,000 ตัว และฉีดวัคซีนป้องกันโรคพิษสุนัขบ้าและบริการตรวจสุขภาพสัตว์ 25,000 ตัว ในช่วงระหว่างวันที่ 4-12 สิงหาคมนี้ สำหรับประชาชนที่สนใจ สามารถพาสุนัขและแมว ไปรับบริการดังกล่าวได้โดยไม่เสียค่าใช้จ่าย หรือสอบถามเพิ่มเติมที่ www.vetservice.dld.go.th